Fylkeskommunen brukte 500.000 på bilder til eget intranett

Sør-Trøndelag fylkeskommune brukte kjendisfotograf Lasse Berre da de skulle ta bilder av de ansatte.

NYE BILDER: Kommunikasjonsrådgiver Karl Henrik Linder (fra venstre), fylkesrådmann Odd Inge Mjøen, kommunikasjonssjef Jan Arve Flått, kommunikasjonsrådgiver Ingrid Eklo, fylkesdirektør for regional utvikling Karen Espelund, og ekoordinator/prosjektdriver for IKT-infrastruktur Pål Magnar Dahlø er blant de 2.100 ansatte som har fått nye bilder på fylkeskommunens intranett. Vis mer byoutline Berre AS

Publisert: Oppdatert: 14. august 2013 19:43 , Publisert: 14. august 2013 19:06

499.000 kroner kom regningen på, etter at Berre og fem ansatte hadde fotografert ansatte ved blant andre tannlegekontorer, videregående skoler og i sentraladministrasjonen i Sør-Trøndelag fylkeskommune.

Riktignok får ikke innbyggerne i fylket se hva fylkeskommunen fikk igjen for den halve millionen. Bildene skal nemlig kun brukes internt, skriver Adresseavisen, som først omtalte saken.

Kommunikasjonssjef Jørn Arve Flått i Sør-Trøndelag fylkeskommune sier til E24 at 2.100 av de 2.800 ansatte er fotografert, og at de valgte en profesjonell fotograf fordi de ikke hadde kapasitet til å ta bildene selv.

- Vi er fornøyde med den jobben som er gjort, og mener vi har fått en god pris, sier Flått, som legger til at bildene ble tatt i forbindelse med utviklingen av et nytt intranett.

LES OGSÅ: Derfor er Snapchat verdt over 4,7 mrd.

- Nyttig



Flått sier fylkeskommunen mener det er svært nyttig å i den forbindelse ha bilder av de ansatte.



- I løpet av en arbeidsdag er det mange hos oss som snakker med folk de kjenner navnet, men ikke ansiktet på. Vi mener det er nyttig å ha et ansikt på den eller de man kommuniserer med, sier han.



- Hva er årsaken til at bildene kun skal brukes internt?

- Det er i hvert fall det vi har bestemt oss for i første omgang. Jeg er usikker på om vi med det systemet vi har i dag kan koble bilder til de ansattes profil. Dessuten må vi innhente tillatelse fra den enkelte hvis bildene på et tidspunkt skal brukes også eksternt, svarer Flått.

LES OGSÅ: 1 av 3 mødre legger ut babybilder innen 4 timer etter fødselen

Tar bilder selv



Adresseavisen skriver at det i nabofylket, Nord-Trøndelag, ikke finnes noen budsjettpost til fotografering av de ansatte.



- Vi bruker egne digitalkameraer. På fylkeshuset har vi 211 ansatte, og dem tar vi bilder av selv, sier han til Adresseavisen, og legger til at bildene brukes både på adgangskort, intranettet og hjemmesiden deres, sier kommunikasjonssjef Narve Nordmelan.

De resterende 1.200 andre ansatte blir fotografert på den enkeltes avdeling, noe som ifølge Nordmelan også ordnes meg egne kameraer. Det var kun i forbindelse med det nye fylkesrådet at de valgte å leie inn fotograf, og regningen kom ifølge kommunikasjonssjefen da på 5.000 kroner.

Tilbake i Sør-Trøndelag sier Flått at det blir feil å si at det hadde vært gratis å gjøre fotojobben selv.



- Da måtte vi ha lønnet ansatte, som ikke til vanlig jobber som fotografer, sier han.

LES OGSÅ:UDI fikk faktura på 17 milliarder

- Fornuftig



Lasse Berre Vis mer byoutline Berre AS

Han får støtte av daglig leder Lasse Berre i Berre AS, som har tatt bildene for fylkeskommunen.

- Selv mener jeg dette er fornuftig kostnadsbruk, sier han, og fortsetter:



- Hvis man regner på hva det koster å sende en ansatt rundt for å ta bilder av over 2.000 personer, er det ikke sikkert at det er så stor prisforskjell. En amatør må i tillegg ofte ta flere bilder, og bruker lengre tid av den enkelte ansattes tid enn det en profesjonell aktør gjør. Jeg vil ikke bli overrasket hvis det viser seg å være dyrere å bruke egne ansatte fremfor oss, sier han til E24.

Han legger til at han og fire kolleger brukte to-tre måneder på fotograferingen.

På E24 Bedrift kan du sjekke nøkkeltallene til Berre AS.



- Vi gjorde dette ekstremt effektivt, fordi våre fotografer vet hva de holder på med, sier Berre.

Han mener det å leie inn profesjonelle til slike jobber også fører til at de ansatte føler at de blir tatt seriøst.



- Folk liker jo at bildet som ligger der ser allright ut, og opplever det nok som trygt når noen som virkelig kan å ta bilder får jobben med å forevige dem, sier han.



- Men er det vanlig at firmaer bruker dere til å ta bilder som skal brukes kun internt?



- Det er opp til oppdragsgiveren og de avbildede personene hvordan de vil bruke bildene, sier Berre.



LES OGSÅ:

